Demokrati kritiziraju Bushovu administraciju zbog Iraka
S padom podrške Amerikanaca za način na koji predsjednik Bush vodi rat u Iraku demokrati se nadaju da će ostvariti dobre rezultate na k
Demokrati u Kongresu Sjedinjenih Država intenziviraju kritike Bushove administracije zbog načina na koji se nosi s ratom u Iraku. Njihovi komentari došli su na treću godišnjicu govora koji je predsjednik Bush održao na nosaču zrakoplova Abraham Lincoln kada je proglasio okončanje glavnine borbenih operacija, šest tjedana nakon početka invazije na Irak. Predsjednik Bush održao je govor na nosaču zrakoplova Abraham Lincoln pod transparentom «misija ispunjena». Oporbeni demokrati često se prisjećaju tog trenutka kad kritiziraju politiku američke administracije u Iraku. Treća godišnjica predsjednikovog govora bila je prilika da ponove svoje kritike. Senator Hary Reid čelnik je demokrata u Senatu. Senator Ted Kennedy, demokrat iz Massachusettsa, kaže da je predsjednik, kao vrhovni zapovjednik, pravio pogreške na svakom koraku misije u Iraku. Demokrati primjećuju da je 2,400 Amerikanaca poginulo u ratu, da su deseci tisuća ranjeni, te da su stotine milijardi dolara utrošene na misiju koja nije bila ispunjena kad je predsjednik održao svoj govor, a nije niti sada. S padom podrške Amerikanaca za način na koji predsjednik Bush vodi rat u Iraku demokrati se nadaju da će ostvariti dobre rezultate na kongresnim izborima u studenome. U Bijeloj kući, glasnogovornik Scott McClellan, optužio je demokrate da pokušavaju odvratiti pozornost od, kako je rekao, stvarnog napretka u Iraku. McClellan je također odgovorio na prijedlog vodećeg demokrata u senatskom Odboru za vanjsku politiku, senatora Josepha Bidena, koji smatra da Irak treba podijeliti u tri autonomne regije – šiitsku, sunitsku i kurdsku – sa središnjom vladom u Bagdadu. McClellan je odbacio takvu ideju. Predsjednik je ranije u jednom govoru rekao kako je važno da ujedinjeni Irak predstavlja sve iračke narode.